CELEX: 62009CA0224
Language: bg
Date: 2010-10-07 00:00:00
Title: Дело C-224/09: Решение на Съда (пети състав) от 7 октомври 2010 г. (преюдициално запитване от Tribunale di Bolzano — Италия) — Наказателно производство срещу Martha Nussbaumer (Преюдициално запитване — Директива 92/57/ЕИО — Минимални изисквания за безопасност и здраве на временни или подвижни строителни участъци — Член 3 — Задължения за определяне на координатор за безопасни и здравословни условия, както и за изработване на план за безопасни и здравословни условия)

4.12.2010   
            
            
               BG
            
            
               Официален вестник на Европейския съюз
            
            
               C 328/8
            
         Решение на Съда (пети състав) от 7 октомври 2010 г. (преюдициално запитване от Tribunale di Bolzano — Италия) — Наказателно производство срещу Martha Nussbaumer
   (Дело C-224/09) (1)
   
   (Преюдициално запитване - Директива 92/57/ЕИО - Минимални изисквания за безопасност и здраве на временни или подвижни строителни участъци - Член 3 - Задължения за определяне на координатор за безопасни и здравословни условия, както и за изработване на план за безопасни и здравословни условия)
   2010/C 328/11
   Език на производството: италиански
   
      Запитваща юрисдикция
   
   Tribunale di Bolzano
   
      Страна в главното производство
   
   Martha Nussbaumer
   
      Предмет
   
   Преюдициално запитване — Tribunale di Bolzano — Тълкуване на член 3 от Директива 92/57/ЕИО на Съвета от 24 юни 1992 година за прилагане на минимални изисквания за безопасност и здраве на временни или подвижни строителни участъци (Осма специална директива по смисъла на член 16, параграф 1 от Директива 89/391/ЕИО)(ОВ L 245, стр. 6; Специално издание на български език, 2007 г., глава 5, том 2, стр. 236) — Частни строителни работи, за които не се изисква разрешение за строеж — Дерогация от задължението за определяне на координатор за безопасните и здравословни условия при изработването на проекта за конструкцията или при изпълнението му
   
      Диспозитив
   
   
               1.
            
            
               Член 3 от Директива 92/57/ЕИО на Съвета от 24 юни 1992 година за прилагане на минимални изисквания за безопасност и здраве на временни или подвижни строителни участъци (Осма специална директива по смисъла на член 16, параграф 1 от Директива 89/391/ЕИО) трябва да се тълкува по следния начин:
               
                           —
                        
                        
                           параграф 1 от посочения член не допуска национална правна уредба, която позволява, за строителен участък, включващ частни строителни работи, за които не се изисква разрешение за строеж, на който строителен участък ще има повече от един изпълнител, дерогиране от задължението на инвеститора или на отговорника за строителната дейност да назначи координатор за безопасни и здравословни условия при изработването на проекта за конструкцията или във всеки случай преди извършването на работите,
                        
                     
                           —
                        
                        
                           параграф 2 от същия член не допуска национална правна уредба, която ограничава задължението за координатора по изпълнението на конструкцията да изработи план за безопасни и здравословни условия само до единствената хипотеза, в която на строителен участък за частни строителни работи, които не изискват разрешение за строеж, са ангажирани няколко предприятия, и която уредба не взема предвид като критерий за това задължение особените рискове като визираните в приложение II към посочената директива.
                        
                     
         
      (1)  ОВ C 205, 29.08.2009 г.